钦定古今图书集成/明伦汇编/闺媛典/第168卷 > 应文照妻吴氏〈杨氏附〉
## 钦定古今图书集成/明伦汇编/闺媛典/第168卷 > 应文照妻吴氏〈杨氏附〉

按《台州府志》：“吴氏，黄岩应文照妻。归七月，文照病亡，
遗腹生子锡辂，与妾杨氏并矢志抚孤，凡十馀年。辂
出应童子试，三擅首选。吴卒，辂痛不及养，愈益攻苦。
服阕入闱，病作而没。杨晚岁苦节愈艰，直指上其事，
诏建双节坊。迄百馀年，鸟不巢，蛛不网，谓其真气有
孚于异类云。”